ΠΕΡΙΕΧΟΜΕΝΑ
ΑΠΟΦΑΣΕΙΣ
Ορισμός Αποφαινομένων Οργάνων για τη μελέτη
με τίτλο «Μελέτη Βελτίωσης - Επέκτασης Λιμένα
Μαύρης Λιμνώνας Σφακίων Περιφερειακής Ενότητας Χανίων».
Προθεσμία κατάταξης κύριων ξενοδοχειακών καταλυμάτων σε κτίρια αρχιτεκτονικής κληρονομιάς.
ΑΠΟΦΑΣΕΙΣ
Αριθμ. 3122.1-Τ76/3851/2021
(1)
Ορισμός Αποφαινομένων Οργάνων για τη μελέτη με τίτλο «Μελέτη Βελτίωσης - Επέκτασης Λι-
μένα Μαύρης Λιμνώνας Σφακίων Περιφερειακής
Ενότητας Χανίων».
Ο ΥΠΟΥΡΓΟΣ
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
Έχοντας υπόψη:
α. Τον ν. 2932/2001 «Ελεύθερη Παροχή υπηρεσιών στις
θαλάσσιες ενδομεταφορές - Σύσταση Γενικής Γραμματείας Λιμένων και Λιμενικής Πολιτικής - Μετατροπή Λιμενι-
κών Ταμείων σε ανώνυμες εταιρείες και άλλες διατάξεις»
(Α΄ 145).
β. Τον ν. 3044/2002 «Μεταφορά Συντελεστή Δόμησης
και ρυθμίσεις άλλων θεμάτων αρμοδιότητας Υπουργείου Περιβάλλοντος, Χωροταξίας και δημοσίων Έργων»
(Α΄ 197) (περ. δ της παρ. 1 του άρθρου 14), όπως αντικαταστάθηκε από τον ν. 3153/2003 (παρ. 1 του άρθρου 44)
«Ναυτική επαγγελματική εκπαίδευση και επιμόρφωση
και ρύθμιση άλλων θεμάτων αρμοδιότητας του Υπουργείου Εμπορικής Ναυτιλίας».
γ. Το π.δ. 70/2015 «...Ανασύσταση του Υπουργείου
Ναυτιλίας και Αιγαίου και μετονομασία του σε Υπουργείο
Ναυτιλίας και Νησιωτικής Πολιτικής...» (Α΄ 114).
δ. Του π.δ. 13/2018 «Οργανισμός Υπουργείου Ναυτιλίας και Νησιωτικής Πολιτικής» (Α΄ 26).
ε. Το π.δ. 83/2019 «Διορισμός Αντιπροέδρου της Κυβέρνησης, Υπουργών Αναπληρωτών Υπουργών και Υφυ-
πουργών» (Α΄ 121).
στ. Το υπό στοιχεία 4101/30.10.2020 έγγραφο του Λιμενικού Ταμείου Νομού Χανίων με συνημμένη την υπ΄
αρ. 267/2020 (ΑΔΑ: Ψ1ΑΚΟΡΕ4-5ΗΑ) απόφαση της Λιμενικής Επιτροπής του.
ζ. Το υπό στοιχεία 255289/2.11.2020 έγγραφο της Διεύθυνσης Τεχνικών Έργων της Περιφερειακής Ενότητας
Χανίων.
η. Το γεγονός ότι από την παρούσα δεν προκαλείται
επιπλέον δαπάνη, αποφασίζουμε:
1. Τον ορισμό της Διεύθυνσης Τεχνικών Έργων της Περιφερειακής Ενότητας Χανίων της Περιφέρειας Κρήτης
ως Αναθέτουσας και Προϊσταμένης Αρχής και της Τεχνικής Υπηρεσίας του Λιμενικού Ταμείου Νομού Χανίων ως
Διευθύνουσας Υπηρεσίας για την μελέτη με τίτλο «Μελέτη Βελτίωσης - Επέκταση Λιμένα Μαύρης Λιμνώνας
Σφακίων Περιφερειακής Ενότητας Χανίων» εκτιμώμενου
προϋπολογισμού 270.000,00 ευρώ (συμπεριλαμβανομένου Φ.Π.Α.).
2. Να ληφθούν όλες οι απαιτούμενες από τη νομοθεσία
άδειες και εγκρίσεις που αφορούν στην εκτέλεση του εν
λόγω έργου.
3. Η παρούσα απόφαση ισχύει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 19 Ιανουαρίου 2021
Ο Υπουργός
ΙΩΑΝΝΗΣ ΠΛΑΚΙΩΤΑΚΗΣ
Ι
Αριθμ. 798
(2)
Προθεσμία κατάταξης κύριων ξενοδοχειακών
καταλυμάτων σε κτίρια αρχιτεκτονικής κληρονομιάς.
Ο ΥΠΟΥΡΓΟΣ ΤΟΥΡΙΣΜΟΥ
Έχοντας υπόψη:
1. Τις διατάξεις:
α. του ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας και άλλες διατάξεις»
(Α΄ 245) και ειδικότερα το άρθρο 36 περί παράτασης
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Ιανουαρίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 249
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 249/27.01.2021
προθεσμίας κατάταξης για κύρια ξενοδοχειακά καταλύματα εντός κτιρίων αρχιτεκτονικής κληρονομιάς,
β. του ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο, Πρόγραμμα Διαύγεια και άλλες διατάξεις»
(Α΄ 112),
γ. του άρθρου 90 του «Κώδικα νομοθεσίας για την Κυβέρνηση και κυβερνητικά όργανα» που κυρώθηκε με το
άρθρο πρώτο του π.δ. 63/2005 (Α΄ 98),
δ. του π.δ. 127/2017 «Οργανισμός Υπουργείου Τουρισμού» (Α΄ 157),
ε. του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121),
στ. της υπ’ αρ. 216/8.1.2015 απόφασης του Υπουργού
Τουρισμού «Καθορισμός τεχνικών και λειτουργικών προδιαγραφών και βαθμολογούμενων κριτηρίων για τα ξε-
νοδοχεία και κατάταξη αυτών σε κατηγορίες αστέρων»,
όπως ισχύει (Β΄ 10),
ζ. της υπ’ αρ. 4418/5.3.2019 απόφασης του Υπουργού Τουρισμού «Έκδοση πιστοποιητικού κατάταξης σε
ξενοδοχεία, οργανωμένες τουριστικές κατασκηνώσεις
καθώς και σε ενοικιαζόμενα επιπλωμένα δωμάτια - διαμερίσματα (ΕΕΔΔ) σε κατηγορίες αστέρων και κλειδιών
αντίστοιχα» (Β΄ 972),
η. την ανάγκη παράτασης της καταληκτικής ημερομηνίας κατάταξης των ξενοδοχείων που λειτουργούν εντός
παραδοσιακών κτιρίων αρχιτεκτονικής κληρονομιάς, της
περ. γ΄ της παρ. 2 του άρθρου 1 του ν. 4276/2014 (Α΄ 155).
2. Το γεγονός ότι από τις διατάξεις της παρούσας δεν
προκαλείται δημοσιονομική επιβάρυνση στον προϋπολογισμό του Υπουργείου Τουρισμού, σύμφωνα με την
υπ’ αρ. 688/18.1.2021 εισήγηση της Προϊσταμένης της
Γενικής Διεύθυνσης Οικονομικών και Διοικητικών Υπηρεσιών του Υπουργείου Τουρισμού, αποφασίζουμε:
Τίθεται νέα καταληκτική ημερομηνία κατάταξης των
κύριων ξενοδοχειακών καταλυμάτων σε κτίρια αρχιτεκτονικής κληρονομιάς η 31η Δεκεμβρίου 2021.
Η απόφαση ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Ιανουαρίου 2021
Ο Υπουργός
ΘΕΟΧΑΡΗΣ ΘΕΟΧΑΡΗΣ

[Source: 20210200249.pdf | Tokens: 4768]